ગીતાકાર કહે છે, "જે સમદર્શી છે, તે જ ખરો જ્ઞાની"! આજથી પાંચ હજાર વર્ષ પહેલાં પ્રાગતિક દૃષ્ટિકોણ આપતાં યોગેશ્વરે કહ્યું હતું વર્ણ વ્યવસ્થા મહદંશે આર્થિક વ્યવસ્થા છે અને તે ગુણ, સ્વભાવ અને કર્મ આધારિત છે (૪/૧૩ અને ૧૮/ ૪૧-૪૪). સમાજના બધા વર્ગો એકમેકનાં પૂરક બની રહે તે અપેક્ષિત છે. જ્ઞાતિ-જાતિ-સંપ્રદાયના નામે થતા ઝઘડાઓ આપણી રાષ્ટ્રીય ઓળખને નબળી પાડે છે. તેને બદલે આ જ સંગઠ્ઠનો સમાયોજન અને સહકારનો સેતુ બને, તો કેવું સારું!